

**Στην Τελετή Υποτροφιών Ολυμπιακής Προετοιμασίας**

**του Ιδρύματος Λεβέντη η ηγεσία του ΚΟΑ**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και τα μέλη του ΔΣ Κάλλη Χατζηιωσήφ, Έλενα Παπακώστα και Χρίστος Νεοφύτου παρευρέθηκαν στην Τελετή Απονομής των Υποτροφιών Ολυμπιακής Προετοιμασίας του Ιδρύματος Α. Γ. Λεβέντη, την Πέμπτη 9 Μαρτίου 2023 στο Ολυμπιακό Μέγαρο. Ο Πρόεδρος του ΚΟΑ εκπροσώπησε και την Υπουργό Παιδείας Αθηνά Μιχαηλίδου.

Το συγκεκριμένο πρόγραμμα αθλητικών υποτροφιών καθιερώθηκε το 1999 και στοχεύει στη στήριξη αθλητών που προσπαθούν να εξασφαλίσουν τη συμμετοχή τους στους Ολυμπιακούς Αγώνες. Ο ΚΟΑ χαιρετίζει κάθε τέτοια προσπάθεια και η μαζική παρουσία της ηγεσίας του Οργανισμού στην τελετή το αποδεικνύει περίτρανα.